ஈழத்தினுடைய முரண்பாட்டு அல்லது பிரச்சினைகளைக் கிளர்த்துகின்ற சமூக அமைப்பினை பின்னோக்கி தள்ளுகின்ற முக்கிய பிரச்சினையாக சாதிய அல்லது தலித்திய அடக்கு முறைகள் காணப்படுவதை நாம் ஏற்றுக்கொள்கிறோம் . நீங்கள் சொல்வது போல் ஈழத்து பரப்பின் சாதிய அடக்குமுறைகளைப்பற்றி , சுரண்டல்கள் பற்றி சாதியம் போருக்கு பின்னர் எத்தகைய மாற்றங்களுடன் அதிகாரப்பரப்பை கைப்பற்றவும் அதைக்கொண்டு சமூக முன்காவுகையை தடுத்து இலங்கையின் பிரதான முரண்பாடாக இருக்கும் இனப்பிரச்சினையை இன்னோர் பரிமாணத்தில் இன்னும் விகாரமாகச்செய்கின்றது என்பதனை நாங்கள் நன்கு உணர்தே இருக்கிறோம் . ஒரு உறைபனிக்கால ஆற்றினைப்போல் சம பனித்தரைக்கு கீழே சாதிய ஆறு ஆவேசமாக ஓடுவதை மறுப்பதற்கில்லை.